A gondolatok terjedésének nyílt és rejtett útjai: Bayle, Becceria, Pascal és Voltaire Péczeli József könyvtárában
Penke Olga, tanulmány, Magyar Könyvszemle, 2014
Péczeli József könyvtára jól tükrözi a francia nyelvű könyvek jelentőségét a felvilágosodás gondolatainak a terjesztésében a 18. században. A könyvtár jól mutatja Péczeli műveltségét is, azt hogy minden bizonnyal pontosan ismerte azoknak a francia nyelven megjelent kiadványoknak a jelentőségét is, amelyek nem adtak meg minden információt a könyvekről, és át tudta látni azt a bonyolult játékot, amelyet például Voltaire játszott szerzősége elrejtésére és megmutatására.